Title: Erilaisia MOOC-tyyppejä: xMOOC ja cMOOC
Course: DEMOtyötila: Digivisio MOOCin suunnittelu ja rakentaminen > Section: MOOC-opinnon pedagoginen suunnittelu

Nyt kun olet määritellyt opinnollesi aiheen, kohderyhmän, ja verkko-oppimisympäristön, on aika siirtyä pohtimaan, millaista pedagogisia ratkaisuja opinnolle rakennat.

MOOCit eivät ole aina samanlaisia, vaan MOOCeja on erilaisia. Kaksi yleisintä tyyppiä ovat xMOOC (extended MOOC), cMOOC (connectivist MOOC). MOOCin tyyppi vaikuttaa moniin asioihin, kuten siihen voiko MOOCin suorittaa milloin tahansa ajasta ja paikasta riippumattomasti vai onko MOOC tarjolla tiettyinä määriteltyinä ajankohtina, millaista vuorovaikutusta opinnolla voi olla (synkroninen eli samanaikainen tai asynkroninen eli eriaikainen), sekä millaisia opetus- ja arviointimenetelmiä opinnolla voidaan käyttää. Tyypillisesti korkeakoulusektorilla tarjonnassa on täysin automatisoituja xMOOCeja, mutta jonkin verran on myös vuorovaikutusta ja yhteistä tiedonrakentamista korostavia cMOOCeja.

Tutustu nyt seuraavaksi hieman tarkemmin xMOOCien ja cMOOCien ominaisuuksiin ja siihen, miten ne näyttäytyvät opettajan ja opiskelijan näkökulmista. Selaa kuvia klikkaamalla hiirellä kuvan sivulla olevaa nuolenpäätä. Tämä interaktiivinen elementti on H5P Image Slider.

image-slider-8807.h5p

Opiskelija:
Opiskelijan rooli on aktiivinen sekä xMOOCissa että cMOOCissa. Erona on, että xMOOCissa opiskelija opiskelee itsenäisesti, oman aikataulunsa mukaisesti, kun taas puolestaan cMOOCissa tyypillisesti opiskellaan yhdessä muiden kanssa, jaetaan osaamista ja opitaan toisilta.

Opettaja:

xMOOCissa opettaja suunnittelee opiskelijoiden oppimisprosessin ja sen arvioinnin kokonaan etukäteen, eikä tyypillisesti ole opinnon aikana fasilitoimassa oppimista verkko-oppimisympäristössä. Arviointi toteutetaan hyödyntäen automaattisen arvioinnin ja palautteenannon keinoja. cMOOCissa puolestaan opettaja luo puitteet yhteiselle tiedonrakentelulle ja vuorovaikutukselle ja voi opinnon aikana fasilitoida oppimisprosessia verkko-oppimisympäristössä. Arvioinnissa voidaan hyödyntää muun muassa opettajan tekemää arviointia sekä vertaisarviointia. Opettajien resurssit siis kohdistuvat eri tavoin xMOOCissa ja cMOOCissa.

Seuraavaksi pääset testaamaan osaamistasi! Alla olevassa H5P Drag and drop -harjoituksessa voit testata osaatko sijoittaa oikeisiin laatikoihin xMOOCin ja cMOOCin keskeisiä piirteitä.
xMOOC ja cMOOC testi.h5p

Täydennä nyt pedagogiseen käsikirjoitukseesi opinnon tyyppi. Ota huomioon ainakin seuraavat asiat.
- Millaista opintoa rakennat? Onko se enemmän xMOOC (automatisoitu) vai cMOOC tyyppinen (vuorovaikutteinen)?
- Haluatko tarjota opinnon jatkuvasti saatavilla olevana, ajasta ja paikasta riippumatta suoritettavissa olevana vai tiettyinä määriteltyinä aikoina?
- Mikä on rakentamasi opinnon laajuus? (esim. ECTS, eurooppalainen opintosuoritusten siirtojärjestelmä, 1 op on 27 tuntia opiskelijatyötä)

Lähteet

Bates, A. 2015. Teaching in a digital age. Saatavilla: https://www.tonybates.ca/teaching-in-a-digital-age/

Pekkarinen, V. 2020. MOOCeja rakentamassa: case SotePeda24/7. Laurea Journal. Saatavilla: https://journal.laurea.fi/moocejarakentamassa-case-sotepeda24-7/

Pekkarinen, V. 2021. Rakentaisinko MOOCin vai en? Siinäpä vasta kysymys. Laurea Journal. Saatavilla: https://journal.laurea.fi/rakentaisinko-moocin-vai-en-siinapa-vasta-kysymys/#559440e0

Pekkarinen, V. & Tolonen, T. 2022. Automatisoitu, vuorovaikutteinen ja pelillinen – monenlaiset MOOCit opetuksessa. Laurea Journal. Saatavilla: https://journal.laurea.fi/automatisoitu-vuorovaikutteinen-ja-pelillinen-monenlaiset-moocit-opetuksessa/#6ea435ce

Pomerol, J.-C., Epelboin, Y. & Thoury, C. 2015. MOOCs: Design, Use, and Business models. E-kirja. London: Wiley. doi:10.1002/9781119081364

Porter, S. 2015. To MOOC or not to MOOC: How can online learning help to build the future of higher education? Waltham: Chandos Publishing.

Rhoads, R. A. 2015. MOOCs, High Technology, and Higher Learning. E-kirja. Baltimore: Johns Hopkins University Press.

H5P-elementissä olevat xMOOC ja CMOOC kuvataulut luotu Gamma Appia hyödyntäen.