Title: Tekoäly opetuksessa ja oppimisessa
Course: DEMOtyötila: Digivisio MOOCin suunnittelu ja rakentaminen > Section: MOOC-opinnon pedagoginen suunnittelu

Tekoälytyökalut ja sovellukset ovat kehittyneet 2020-luvulla isoin harppauksin. Tekoäly ei olekaan enää harvojen saatavilla oleva erikoisuus, vaan jokaisen opettajan ja opiskelijan saatavilla oleva mahdollisuus ja tekoälyä voidaan hyödyntää niin opetuksessa kuin oppimisessa.

Perehdy seuraavaksi tekoälyn käyttöön opetuksessa ja oppimisessa eri toimijoiden näkökulmista.

Opettaja voi hyödyntää tekoälyä esimerkiksi oppimateriaalin laadinnassa tai tiivistämisessä tai oppimisen arvioinnissa esimerkiksi testikysymysten ja vastausten luomisessa. On kuitenkin huomioitava, että myös opiskelijat saattavat hyödyntää tekoälytyökaluja esimerkiksi tehtävien tekemisessä sekä testien kysymyksiin vastaamisessa. Siksi opettajan voikin olla hyödyllistä käyttää tekoälyä testaamaan esimerkiksi sitä, kuinka helposti MOOCin testien kysymyksiin tekoäly osaa vastata oikein. Arviointia suunnitellessa on hyvä siis kiinnittää huomiota millaisia kysymyksiä MOOCin testeihin lisää ja millaisia kysymystyyppejä testissä käytetään. Myös case-kuvauksiin tai tekoälyltä suljettuihin artikkeleihin pohjautuviin kysymyksiin on haasteellista vastata tekoälyn avulla.

Tärkeää on, että tekoälyn käytöstä on korkeakoulussa sovittu yhteisesti ja sekä opettajat että opiskelijat tietävät, miten tekoälyä on sopivaa hyödyntää ja miten sen käytöstä tulee kertoa, mikäli tekoälyä on käytetty tehtävän laatimisessa tai siihen vastaamisessa.

Opiskelija:
Opiskelija voi hyödyntää tekoälyä opiskelussaan, esimerkiksi etsiessään tietoa tai tehtävää tehdessään. On kuitenkin tärkeää muistaa, että opiskelijan on kerrottava tekoälyn käytöstä ja merkittävä tekoälyn käyttö esimerkiksi kirjallisiin tehtäviin näkyviin.

Opettaja:

Opettaja voi hyödyntää tekoälyä opetuksessa ja oppimisen arvioinnissa. On kuitenkin tärkeää huomioida tekoälyn käytössä mahdolliset korkeakoulun asettamat ohjeistukset.

Korkeakoulu:

On tärkeää, että korkeakoulussa on sovittu yhteisistä säännöistä tekoälyn käyttöön liittyen. Korkeakoululla on siis hyvä olla ohjeistus opiskelijoille ja henkilökunnalle siitä, mitä tekoälytyökaluja saa käyttää ja miten niiden käytöstä tulee kertoa.

Työkalut:

Eri korkeakouluilla voi olla erilaisia ilmaisia ja maksullisia tekoälysovelluksia. Korkeakoulu voi myös asettaa rajoituksia työkalujen käytölle, esimerkiksi tietoturvaan liittyen.

Vinkki

Tutustu EU:n tekoälyasetukseen, joka vaikuttaa tekoälyn käyttöön myös yliopisto- ja korkeakoulusektorilla: EU:n tekoälysäädös on ensimmäinen laatuaan | Aiheet | Euroopan parlamentti (europa.eu)

Pohdi, voitko hyödyntää tekoälyä opinnon suunnittelussa tai arvioinnissa ja muista merkitä tekoälyn käyttö näkyviin, mikäli sitä hyödynnät.

Lähteet

Kuva: Adobe Stock photos.