Title: Millaisia rooleja toteutuksen kannalta erilaisilla toimijoilla on verkkoympäristön rakentamisessa?
Course: DEMOtyötila: Digivisio MOOCin suunnittelu ja rakentaminen > Section: MOOC-opinnon rakentaminen verkko-oppimisympäristöön

Opiskelijapalautteesta (Oulun yliopisto) käy ilmi, että yksi tärkeimmistä kurssityöskentelyä edistävistä tekijöistä on selkeän verkkoympäristön rakentaminen. Verkkoympäristöä rakentaessa korostuu ennen kaikkea sen selkeys, sidonnaisuus sekä hyvä ja mahdollisimman yksiselitteinen ohjeistus. Näistä muodostuu kolmen keskeisimmän osa-alueen yhteispeli, joiden ympärille kehittyvää kokonaisuutta MOOCin verkkoympäristössä olevien työkalujen avulla tuetaan.

Kurssia rakentaessa huomioi sen sisällön ja ohjeistuksen selkeys, sidonnaisuus ja yksiselitteisyys. Massiivisella verkkokurssilla näihin panostaminen edistää opiskelijan työskentelyä ja vähentää epävarmuudesta johtuvaa pudokkuutta ja kysymystulvaa opettajalle. On hyvä esimerkiksi luetuttaa oma ohjeistus tai metateksti kollegalla, joka ei ole nähnyt kurssin verkkoalustaa ollenkaan.

Kuuntele alla olevan kuvaajan sisältö tästä:

MOOCin rakentaminen verkko-oppimisympäristöön vaati usean toimijan yhteystyötä ja yhtäaikaista suunnittelua ja koordinaatiota. Kurssin verkko-oppimisympäristöä luodessa täytyy pohtia alusta saakka opiskelijoiden ilmoittautumispolkua, opintopisteiden kirjaamista, oppimisen varmistamista sekä opintojakson suorittamisen aikataulusta korkeakoulun, opettajan ja opiskelijan näkökulmasta.

Verkkokurssin rakentamisvaiheessa mukana on siis useampi sidosryhmä, joiden tarpeet tulee ottaa huomioon jo varhaisessa vaiheessa. Pelkän opettajan tai korkeakoulun näkökulma jää usein kapeaksi, ja kurssin rakentamistyötä aloittaessa onkin syytä perehtyä aiemmista kursseista saatuun opiskelijapalautteeseen, testata kurssin erilaisia ominaisuuksia perinteisempien kurssien lomassa ja keskittyä niihin ominaisuuksiin ja pedagogisiin ratkaisuihin, jotka ovat aiemmin toimineet hyvin.

Huomio MOOCin rakennustyötä aloittaessasi seuraavien toimijoiden erilaiset roolit ja kun luot kuvaajaa MOOCin etenemisestä ilmoittautumisesta opintopisteiden kirjaamiseen, huomioi kunkin toimijan rooli tässä prosessissa.

Korkeakoulu:

  - Aikatauluttaminen: Korkeakoulu vastaa opintojakson aikatauluttamisesta, varmistaen selkeät ja realistiset aikataulut opetusjaksoille, tehtäville ja arvioinneille.
  - Viestintäväylät: Hallinnon tehtävänä on luoda tehokkaat ja monikanavaiset viestintäväylät opiskelijoiden ja opettajien välille, tarjoten tukea ja ohjausta tarvittaessa.
  - Opintosuoritukset ja ilmoittautumiset: Korkeakoulu vastaa opintosuoritusten kirjaamisen ja ilmoittautumisten hallinnoinnista MOOCin aikana.

Opettaja:

  - Opiskelijan verkko-ohjaus: Opettaja tarjoaa ohjausta ja tukea opiskelijoille verkko-oppimisympäristössä, rohkaisten aktiivista osallistumista ja vuorovaikutusta.
  - Pinoutuva rakennesuunnittelu: Opettaja suunnittelee opintojakson pinoutuvan rakenteen, joka tukee oppimisen etenemistä ja syventymistä aiheeseen.
  - Aiherajaus: Opettaja määrittelee selkeät ja rajatut aiheet opintojakson sisällölle, jotta opiskelijat voivat keskittyä olennaiseen ja osaamisensa kehittämiseen.
  - Digipedagogiset laatukriteerit: Opettaja noudattaa Digivisio 2030 -työssä tuotettuja digipedagogisia laatukriteerejä suunnitellessaan ja toteuttaessaan opintojaksoa varmistaen oppimisen laadun.
  - Selkeä oppimispolku: Opettaja suunnittelee selkeän ja johdonmukaisen oppimispolun, joka auttaa opiskelijoita etenemään opinnoissaan.
  - Työmäärä verkko-opinnoissa: Opettaja ottaa huomioon opiskelijoiden työmäärän verkko-opinnoissa suhteessa kurssin laajuuteen ja suunnittelee tehtävät ja arvioinnit sen mukaisesti.
  - Päätökset lisensseistä, saavutettavuudesta ja oppimateriaalien avoimuudesta: Opettaja tekee päätökset oppimateriaalien lisensseistä, saavutettavuudesta ja avoimuudesta, varmistaen oppimateriaalien esteettömän saatavuuden ja käytettävyyden.

Opiskelija:

  - Verkkovuorovaikutus: Opiskelijat osallistuvat aktiivisesti verkkovuorovaikutukseen opettajan, materiaalin ja toistensa kanssa MOOC-tyypistä riippuen. Verkkovuorovaikutusta tuetaan pedagogisilla ratkaisuilla ja osallistamalla opiskelijoita oppimisprosessinsa luomiseen ja polkuistamiseen.
  - Vapaus ja vastuu: Opiskelijoilla on vapautta suunnitella osia tai kokonaisuuksia omasta oppimispolustaan kurssin aikana ja samalla vastuu oman oppimisensa edistämisestä.
  - Oppimisalustan metatekstit: Opiskelijat tutustuvat ja hyödyntävät oppimisalustan metatekstejä, kuten ohjeita, virtuaaliohjausta,  ja oppaita, oppimisprosessinsa tukemiseksi.
  - Erilaiset oppijat ja adaptiivisuus: Opiskelijalla on mahdollisuus vaikuttaa verkkoympäristössä oppimistapaansa ja oppimispolkuunsa soveltuvin osin. Monipuolinen materiaali mahdollistaa opiskelijan tehokkaamman vuorovaikutuksen.
  - Opiskelijan itseohjautuvuus: Opiskelijat kehittävät ja harjoittavat itseohjautuvuustaitojaan, ja ovat vastuussa omasta etenemisestään MOOC-kurssilla suunnitellen ja arvioiden omaa oppimistaan kurssin alussa, aikana ja lopussa.

  Työkalut:

  - Lisenssit: Varataan sopivat lisenssit oppimateriaaleille ja työkaluille, varmistaen niiden laillisen ja eettisen käytön. Huolehditaan erilaisten lisenssien käytöstä, valinnasta ja lisenssoitavien palveluiden tarvekartoituksesta huolellisesti. Valitaan tarvittavat lisenssit ja lisenssipalvelut.
  - Visualisointiohjelmat: Hyödynnetään visualisointiohjelmia opintojakson sisällön havainnollistamiseen ja oppimisen tukemiseen.
  - AI-teknologia: Käytetään generatiivista tekoälyteknologiaa oppimisen personointiin, metatekstien tuottamiseen, motivointiin ja adaptaatioon.
  - Tekijänoikeudet: Kunnioitetaan tekijänoikeuksia ja varmistetaan, että kaikki käytetyt materiaalit ovat lainmukaisesti käytettävissä.
  - Saavutettavuustyökalut: Huolehditaan siitä, että kaikki oppimateriaalit ja työkalut ovat saavutettavia kaikille opiskelijoille. Saavutettavuuden tulee olla suunnittelussa lähtökohta kaikessa, mitä otetaan käyttöön.
  - Rajapinnat (API, xAPI, SCORM): Hyödynnetään erilaisia rajapintoja integroidaksemme erilaisia työkaluja ja alustoja saumattomasti opintojaksoon.

Kun aloitat MOOCin suunnittelutyön ja alat pohtimaan, minkä verkko-oppimisympäristön otat käyttöön, huomioi suunnittelutyön alussa ainakin seuraavat asiat:
- Miten saat tuotua opiskelijat verkko-oppimisalustalle heille vaivattomalla tavalla?
- Miten usein suunnittelet käyväsi alustalla seuraamassa opiskelijoiden etenemistä ja avustamassa siinä?
- Miten laadit verkkoympäristön etenemisen; näytätkö kaiken kerralla vai vähitellen opiskelijan edetessä?
- Miten verkko-oppimisympäristösi motivoi opiskelijoita etenemään kurssilla?
- Miten ylläpidät ja päivität verkko-oppimisympäristöä sen käytön aikana?
- Miten arkistoit kurssin sisällöt ja suoritukset sen päättyessä?