Title: Mikä on MOOC? MOOCin määritelmä
Course: DEMOtyötila: Digivisio MOOCin suunnittelu ja rakentaminen > Section: Lähtökohdat MOOC-opinnon suunnittelulle

MOOCit ovat nykyään varsin suosittuja opintoja ja kaikki tuntuvat puhuvan MOOCeista. Mutta mikä se MOOC oikein on?

MOOC on lyhenne sanoista massive open online course eli suuri avoin verkkokurssi. Käytännössä MOOCilla tarkoitetaan suurille opiskelijamäärille tarjolla olevaa täysin verkko-oppimisympäristössä toteutettavaa opintoa, jossa hyödynnetään digitaalisia aineistoja ja työkaluja. MOOCit skaalautuvat tyypillisesti hyvin osallistujamäärien suhteen, mutta skaalautuvuus riippuu myös paljon MOOCin tyypistä. MOOCit ovat yleensä avoimia kursseja, joihin osallistuminen on ilmaista, mutta tässäkin voi olla erilaisia käytäntöjä eri korkeakoulujen välillä.

Katso alla oleva lyhyt video MOOCien erityispiirteistä. Video on luotu Biteable-sovelluksella.

Videon tekstivastine

MOOCeja on kuitenkin monenlaisia, ja niiden erityispiirteet voivat poiketa yllä esitetystä MOOCin yleisestä määritelmästä. MOOCien eri tyyppejä käsitellään tässä materiaalissa tarkemmin osana pedagogista suunnitteluprosessia ja sitä, miten eri MOOC-tyypit vaikuttavat tehtäviin pedagogisiin ratkaisuihin.

Lähteet

Bates, A. 2015. Teaching in a digital age. Saatavilla: https://www.tonybates.ca/teaching-in-a-digital-age/