Title: Ohjeet oppimateriaalin läpikäyntiin
Course: DEMOtyötila: Digivisio MOOCin suunnittelu ja rakentaminen > Section: Tervetuloa oppimaan MOOC-opinnon suunnittelusta ja rakentamisesta!

Paras tapa hahmottaa tämän oppimateriaalin avulla MOOC-kurssin suunnitteluun ja rakentamiseen liittyviä seikkoja, on käydä kurssin rakenne alussa lävitse ja valikoida sieltä erityisesti alkuun itseä eniten kiinnostavat osuudet, joissa tarvitset lisäosaamista ja -tietoa.

Materiaali itsessään on suunniteltu niin, että se toimii esimerkkinä MOOC-kurssin rakentamisesta ja mahdollisista toteutuskeinoista ja pedagogisista valinnoista. Valikoi näistä esimerkeistä itsellesi parhaiten sopivat käytännöt ja hyödynnä niitä omassa suunnittelu- ja rakennusprosessissasi. Älä kuitenkaan käytä kaikkia keinoja kerralla, vaan valitse pedagogisesti perustellusti omaan opintoosi sopivimpia keinoja.

Tiedostamme, että materiaalia käyvät lävitse erilaisista korkeakoulutuksen parissa toimivista taustoista tulevat henkilöt. Olemme tästä syystä jaotelleet materiaalin siten, että siitä on löydettävissä neljän eri toimijan (opiskelija, opettaja, korkeakoulu, työkalut) materiaalin sisältämiin asioihin. Voit aina tutustua näihin näkökulmiin ensin ja tarkastella sen jälkeen materiaalia syvemmin.

Olet vapaa navigoimaan materiaalissa omien tarpeittesi ja kiinnostuksesi mukaan. Mikäli materiaalista tulee kysyttävää, ota yhteyttä Digivisio2030-hankkeen henkilökuntaan osoitteessa digivisio@csc.fi.

LÄHTEET

Pixabay.com