Title: Saavutettavuus
Course: DEMOtyötila: Digivisio MOOCin suunnittelu ja rakentaminen > Section: MOOC-opinnon rakentaminen verkko-oppimisympäristöön

(Alt-teksti: Saavutettavuuden universaali logo, jossa sininen ihmiskarikatyyri seisoo raajat levällään mustan ympyrän sisällä.)

Saavutettavuus on sana, jota käytetään kuvaamaan saavutettavuutta digitaalisessa maailmassa. Saavutettavuus tarkoittaa sitä, että mahdollisimman monet ihmiset voivat käyttää verkkosivustoja ja mobiilisovelluksia mahdollisimman helposti. Kun saavutettavuus huomioidaan mahdollisimman hyvin, ihmiset voivat käyttää digitaalisia palveluita itsenäisesti. Saavutettavuus myös lisää esimerkiksi vammaisten henkilöiden itsenäisyyttä ja osallisuutta yhteiskuntaan.

Opintojen saavutettavuus on lakisääteinen asia - se ei ole siis vapaaehtoista korkeakouluille. Saavutettavuuden varmistaminen kuuluu korkeakouluille toimijana relevantista näkökulmasta tällä hetkellä kaikille kunnille ja valtion toimijoille näiden tuottamassa materiaalissa. Saavutettavat materiaalit ovat osa oppijoiden oikeuksia saada tasa-arvoista julkista opetusta.

Tietoisku: Saavutettavuudesta on laadittu kansainvälinen verkkosisällön saavutettavuusohjeistus WCAG eli Web Content Accessibility Guidelines, ja suomeksi ohjeistusta kutsutaan nimellä Verkkosisällön saavutettavuusohjeet. Suomessa Laki digitaalisten palvelujen tarjoamisesta velvoittaa noudattamaan WCAG-ohjeistuksen uusimman version eli WCAG 2.1 -ohjeistuksen A- ja AA-tason kriteerejä. Poikkeuksena ovat suorat verkkolähetykset (video- tai äänilähetykset), joiden ei tarvitse noudattaa kriteerejä.

MOOC-kurssia laatiessa saavutettavuuden huomioiminen on keskeistä ja parhaimmillaan sen huomiominen edistää merkittävästi kaikkien opiskelijoiden etenemistä kurssilla. Saavutettava, selkeästi ja hyvällä rakenteella laadittu digitaalinen materiaali on siis MOOC-kurssin retentioprosentin tai selkeämmin sanottuna: läpäisevien opiskelijoiden määrän noston kannalta oleellinen osa kurssin suunnittelua.

Retentioprosenttiin liittyen: Oulun yliopiston kauppakorkeakoulussa toteutettiin MOOC-kurssipilotti, jossa koko kurssin sisältö tarjottiin tekstiversiona ja lisäksi AI-generoidun äänen lukemana suoraan kaikille opiskelijoille. Opiskelijat saivat siis päättää lukevatko, kuuntelevatko vai tekevätkö kumpaakin yhtä aikaa kurssimateriaalia läpikäydessään. Ensimmäisen lukuvuoden jälkeen havaittiin palautteen perusteella, että kurssin läpäisseistä opiskelijoista noin 60 % hyödynsi kurssin audiomateriaaleja, ja kurssin läpäisyprosentti oli noin 23 % suhteessa kurssialueelle tulleista opiskelijoista (norm. 7-10 %). Katso lisää kyseisestä kurssista sen DigiCampus-työtilasta. (LINKKI KOPIOON)

Kun pohdit saavutettavuutta ja saavutettavan kurssin ja materiaalin tuottamista, ota huomioon ainakin seuraavat asiat MOOC-kurssillasi.

Huolehdi, että olet käyttänyt tekstejä luodessasi otsikko- ja kappaletyylejä. Tällöin ruudunlukuohjelma pystyy erottelemaan otsikot tekstistä ja materiaalin selaamisesta otsikoittain tulee mahdollista.
Ota käyttöön videoiden tekstitykset ja tekstivastineet. Anna tekstivastine myös kaikelle audiomateriaalille (kuten podcastit), joita kurssillasi käytät.
Linkatessasi, tee linkit saavutettavaksi. Kirjoita linkkiin, mihin se vie ja mitä sisältöä se pääasiallisesti sisältää. Esimerkiksi siirry katsomaan tietoja saavutettavuuden toteuttamisesta saavuttavuusvaikutukset.fi-sivustolle.
Käyttäessäsi kuvia, lisää niille aina kuvaileva alt-teksti. Mikäli tuotat kuvan AI:n avulla generoiden, on promptisi usein erinomainen alt-teksti jo.
Tee sisällön rakenteesta ja järjestyksestä selkeä. Varmista, että asiat ja koko kurssi etenee loogisesti ja jopa samoja rakenteita toistaen tietyissä kohdissa. Verkko-oppimisalustojen rakenteelliset elementit tai mahdolliset korkeakoulusi kurssimallipohjat auttavat tässä.
Helpota kurssilla liikkumisen navigaatiota. Tee siirtymistä selkeitä, ohjeista siirtymät uusiin osioihin ohjeistuksella, luo valmiit navigaatiopolut, jos alusta sen sallii, ja yksinkertaista siirtymiä kurssialueen sisällä. Voit rajoittaa pääsyä esimerkiksi eri alueille ennen kuin tietyt tehtävät on tehty, voit avata osioita ajastetusti ja sulkea niitä ajastetusti tarpeen mukaan, ja voit ohjata opiskelijat esimerkiksi linkit mahdollistavan kurssikartan avulla siirtymään oikeisiin osioihin. Pääasia on se, että teet opiskelijoiden liikkumisesta verkkoympäristössä mahdollisimman helppoa, intuitiivista ja yksinkertaista niin visuaalisella käyttötavalla kuin ruudunlukuohjelmallakin.

Kun tuotat kurssille mediasisältöä, huolehdi siitä, että valitset kuva- ja tekstisisältöön sopivat saavutettavat fontit, fonttikoot ja värit, jotka kontrastisesti erottuvat taustasta tai muusta sisällöstä tarpeeksi selkeästi. Löydät tästä esimerkin alta olevasta H5P-elementistä.
Mediasisältöä tuottaessa varmista, että kaikelle multimediasisällölle (videot, podcastit jne) löytyy myös tekstivastine, joka on luettavissa ruudunlukuohjelmalla.
Testaa interaktiviiset elementit saavutettavuuden näkökulmasta. Joskus myös erilaiset alustat (Moodlen tietyt versiot lisäosineen, H5P-työkaluista löytyy saavutettavien H5P-työkalujen lista) tarjoavat valmista saavutettavuustestausta tai valmiiksi testattuja elementtejä. Voit myös testata itse oppimisympäristöjäsi esimerkiksi selaimiin sisäänrakennetuilla ruudunlukuohjelmilla.

Saavutettavuudessa on usein parannettavaa, joten ole valmis testaamaan, kehittämään ja päivittämään sisältöä. Erityisen arvokasta on sisällön saavutettavuudesta saatava palaute, joten pyri myös keräämään sitä kurssisi yhteydessä. Esimerkkinä tällaisesta toimivat esimerkiksi avoimet kysymykset kurssirakenteen selkeydestä, kysymykset siitä, mistä osista kurssia opiskelijat tuntuivat hyötyvän omasta mielestään pedagogisesti eniten jne.

ESIMERKKEJÄ SAAVUTETTAVUUTEEN LIITTYEN

Saavutettavuutta koskevan materiaaliosuuden selkokielinen ja tiivistetty sisältö riittävän erottuvalla fontilla ja pohjavärillä.

Keskeiset kohdat, jotka kannattaa pitää mielessä:

1. Otsikko- ja kappaletyylit: Käytä selkeitä otsikko- ja kappaletyylejä, jotta ruudunlukuohjelmat voivat erottaa otsikot tekstistä.
2. Tekstitykset ja tekstivastineet: Lisää videoihin tekstitykset ja tekstivastineet. Sama koskee audiomateriaaleja, kuten podcasteja.
3. Saavutettavat linkit: Kirjoita linkkeihin selkeästi, minne ne vievät ja mitä sisältöä ne tarjoavat.
4. Alt-tekstit kuville: Lisää kuville kuvailevat alt-tekstit. AI:n avulla generoiduissa kuvissa prompti voi toimia hyvänä alt-tekstinä.
5. Selkeä rakenne: Varmista, että kurssin sisältö etenee loogisesti ja toistaa samoja rakenteita tarvittaessa.
6. Navigoinnin helpottaminen: Tee kurssin navigoinnista selkeää ja intuitiivista. Ohjeista siirtymät uusiin osioihin ja luo valmiit navigointielementit.
7. Saavutettavat fontit ja värit: Valitse fontit, fonttikoot ja värit, jotka erottuvat taustasta selkeästi.
8. Interaktiivisten elementtien testaus: Testaa interaktiiviset elementit saavutettavuuden näkökulmasta. Käytä tarvittaessa valmiita saavutettavuustestattuja työkaluja.
9. Palaute ja kehittäminen: Kerää palautetta kurssin saavutettavuudesta ja ole valmis päivittämään sisältöä sen perusteella.

Esimerkki saavutettavasta H5P-työkalusta. Sisältönä on saavutettavuuteen liittyviä keskeisiä asioita.

Saavutettavuus.h5p

Esimerkki erittäin epäsaavutettavasta julisteesta, joka on ollut aidosti konferenssijulisteena. Varmista, että tuottamasi sisältö ei ole tällaista.

Korkeakoulu:

Korkeakoulu huolehtii kattotasolla sen tuottaman materiaalin saavutettavuudesta ja saavutettavuuden valvonnasta. Korkeakoulu vastaa lain noudattamisesta ja opettajien kouluttamisesta saavutettavuuteen liittyen.

Opettaja:

Opettaja vastaa tuottamansa materiaalin saavutettavuudesta ja pyrkii aina tuottamaan materiaalin sellaisena. Opettaja hankkii tietoa saavutettavuudesta ja kouluttautuu korkeakoulun tukemana saavutettavaa materiaalia tuottamaan kykeneväksi. Opettaja myös kerää opiskelijoilta palautetta saavutettavuudesta ja laatii raportin saavutettavuuspuutteista.

Opiskelija:

Opiskelija antaa tarvittaessa palautetta kurssin saavutettavuuteen liittyvistä aspekteista opiskelijapalautteen tai muun palautteen avulla. Opiskelijalla on myös aina oikeus ja mahdollisuus tehdä saavutettavuuskantelu tai pyytää selvitystä saavutettavuudesta.

  Työkalut:

Erilaisten saavutettavuustyötä auttavien työkalujen tehtävä on helpottaa materiaalin teettämistä saavutettavaksi ja varmistaa saavutettavuus. Tällaisia työkaluja ovat muun muassa automaattisesti luotavat (tekoäly)tekstitykset ja tekstivastineet, automaattisesti syntyvät kuvien alt-tekstit, kuvatiedostojen ja tekstitiedostojen audiotallenteet tai audiotallenteiden tekstivastineet, erilaiset valmiiksi saavutettavat interaktiiviset elementit ja esimerkiksi valmiit dokumentti- ja diapohjat.

Täydennä pedagogiseen käsikirjoitukseesi opinnon saavutettavuus. Ota huomioon ainakin seuraavat asiat.
- Aiotko käyttää kuvia ja miten huolehdit kuvien saavutettavuudesta?
- Jos käytät videoita, ovatko ne sellaisia, että niissä tulisi olla tekstitys?
- Jos käytät muiltimediasisältöä, miten tuotat tekstivastineet?
- Aiotko linkata muualla olevaan sisältöön? Miten varmistat linkkien saavutettavuuden ja siellä olevan sisällön saavutettavuuden?
- Mikäli käytät paljon värejä opetusmateriaalissasi, huolehdithan kontrastista ja tekstin erottovuudesta?
- Muista käyttää työtilan saavutettavuuden tarkistus- työkalua.

Lähteet

Yleistä saavutettavuudesta - Saavutettavuusvaatimukset

https://www.saavutettavuusvaatimukset.fi

Saavutettavuudesta, Opettajan ohjepankki Canvasissa

Journal of Philosphical Thinking - Hegel in 21st Century -konferenssi