Title: Laadukkaan MOOC-opinnon ylläpidon osat korkeakoulussa
Course: DEMOtyötila: Digivisio MOOCin suunnittelu ja rakentaminen > Section: MOOC-opinnon ylläpito ja tukiprosessit

MOOC-toteutuksen luonteeseen kuuluu, että se kehittyy ja päivittyy ajan kuluessa. MOOCeille hyviä aiheita näet usein ovat tuoreimpaan tutkimukseen tai uuteen ja kehittyvään osaamistarpeeseen vastaavat sisällöt. Päivittämiseen ja MOOCin ylläpitoon kannattaakin panostaa jo heti MOOC-strategiaa luodessa ja tulevien MOOC-toteutusten opetussuunnitelma- ja skenaariotyötä tehdessä.

Ylläpitosuunnitelmaa tehdessä katse kääntyy usein korkeakoulun ja tarjottujen resurssien suuntaan. Millaiset resurssit ylläpitoon on saatavilla, mistä opettaja voi saada apua kehitykseen ja palautteeseen reagointiin ja miten MOOC-opintojakso elää mukana opetussuunnitelmatyössä tutkintojen ja muiden opintojen kanssa.

Hyvin suunnitellut tukiprosessit parantavat opettajien ja osallistujien kokemusta MOOCista, sillä tukiprosessien tuottama lisäarvo näkyy usein toteutuksella, jossa vaaditaan itsenäistä etenemistä ja työskentelyä. Tukiprosessien kehittäminen MOOC-työskentelyn avuksi ja MOOC-opinnin laadun parantamiseksi voi johtaa korkeampiin osallistumis- ja suoritusprosentteihin sekä positiiviseen palautteeseen ja uusiin kurssi- ja kehitysideoihin. MOOC-tuotantoon opettajalle suunnattuja tukitoimia pitäisi siis samalla ajatella myös opiskelijalle ja etenkin opiskelijan etenemiseen tähtäävinä tukitoimintoina, joita MOOC-kurssi sisältää.

Keskeisemmät MOOCien rakentaminen tukiprosessit ja ylläpitoon liittyvät toimijat voidaan lajitella seuraavalla tavalla.

Korkeakoulun koulutusstrategia: Korkeakoulun koulutusstrategia ohjaa MOOCien tuotantoa, tavoitteita ja resursseja. Koulutusstrategian avulla määritellään miksi, miten ja millaisia MOOCeja korkeakoulussa tahdotaan tuottaa. Koulutusstrategia määrittelee myös, miten opettajien osaamista täydennetään MOOC-asioissa.
Opintohallinto: Opintohallinto vastaa MOOCeissa MOOC-opinnon sisällyttämisestä opintosuunnitelmaan ja tutkintorakenteeseen. Opintohallinto huolehtii myös opiskelijoiden ilmoittautumiset ja opintopisteiden kirjaamiset yhteistyössä opettajan kanssa, ja tukee opettajaa hallitsemaan suuren ja skaalautuvan opiskelijajoukon dataa.
Pedagoginen tuki: Pedagoginen tuki auttaa opettajaa kehittämään MOOCeissa tarvittavaa digipedagogiikkaa ja auttaa opettajaa implementoimaan tehokkaaksi havaittuja ja oppimista tehostavia vuorovaikutuksellisia digipedagogisia keinoja. Pedagoginen tuki tarjoaa opettajalle konsultaatiota, rakennusapua sekä vertaistukea ja -kokemuksia MOOC-kurssin laadukkaaksi toteuttamiseksi.
Oppimisalustojen tukipalvelut: Oppimispalvelujen tukipalvelut auttavat opettajaa LMS-alustoihin liittyvissä asioissa ja tarjoavat opettajalle työtilan, johon rakentaa skaalautuva MOOC-kurssi. Oppimisalustojen tukipalvelut auttavat myös oppimisalustan eri ominaisuuksien käyttöönotossa ja niihin liittyvässä neuvonnassa.
Video- ja mediatuotannon tuki: Video- ja mediatuotannon tuki auttaa opettajaa luomaan laadukasta, vuorovaikuttavaa ja saavutettavaa mediaa MOOC-kurssille. Tällaisia ovat mm. laadukkaat videot, podcastit, infograafit ja muut monimedialliset elementit kursseilla.

Korkeakoulu:

Korkeakoulu vastaa opettajille suunnatusta MOOCien rakentamisen tuesta ja opettajien koulutuksesta, ja auttaa näitä pilotoimaan MOOC-kurssejaan. Korkeakoulu vastaa myös MOOC-kurssien opiskelijoiden opintopisteiden kirjauksesta, MOOCien markkinoinnista sekä MOOC-kurssien pitkäaikaisen ylläpidon tuesta. Korkeakoulu resurssoi ja kartoittaa opettajan tarvitsemat tukitoimet ja huolehtii siitä, että opettajalla on tarvittavat työkalut MOOC-kurssin toteutukseen.

Opettaja:

Opettaja rakentaa ja opettaa kurssiaan ja kerää sen toiminnasta analytiikkaa ja palautetta. Opettaja valmistelee kurssin kehityssyklin ja huolehtii siitä, että opiskelijoiden oppimispolku MOOCin aikana on selkeä, ja nämä tietävät, miten hakevat opintopisteensä ja ilmoittautuvat toteutukselle. Opettaja osallistuu oman työsuunnitelmansa puitteissa kurssin pilotointiin, levitykseen ja markkinointiin.

 Työkalut:

Ylläpidossa ja tukiprosesseissa erilaisten työkalujen tuntemus ja niiden käyttöön tarjottavat tukitoimet nousevat keskiöön. MOOC-toteutusten ylläpidon ympärille on syytä kehittää myös työkaluja koskeva strategia, jossa huomioidaan työkalujen skaalautuvuus, tietoturvallisuus, saavutettavuus, käytettävyys ja digipedagoginen tarve. Strategian keskiöön on myös syytä asettaa opettajille tarjottava työkalujen käytön ja ylläpidon tuki.

Täydennä pedagogiseen käsikirjoitukseesi MOOCin ylläpito ja kehitys. Ota huomioon ainakin seuraavat asiat.
- Mistä saan tukea MOOC-opintoni rakentamiseen ja ylläpitoon?
- Millaisia tukitoimintoja on saatavilla korkeakoulussani MOOCin pedagogiseen suunnitteluun, työkalujen käyttöön ja markkinointiin?
- Millainen on pitkäaikainen suunnitelmani MOOCin päivittämiselle?
- Miten kerään palautetta kurssin päivittämiseksi?
- Miten MOOC-opintoni vastaa nyt ja jatkossa osaamistarpeisiin?
- Miten MOOC-opintoni toimii osana OPSia ja tutkintorakennetta korkeakoulussani?